Diari Oficial de la Generalitat Valenciana


Sumari del DOGV 6141, del 10-11-2009 (2009/12378)

CONVOCATÒRIA de 7 de novembre de 2009, de la Federació Valenciana de Municipis i Províncies, d'ajudes a les entitats locals valencianes per al desenrotllament d'actuacions d'acollida i integració de persones immigrants així com de reforç educatiu, durant l'exercici 2009.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6141

Data del DOGV
:   10-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/12261


Data del document
:   07-11-2009

Organisme emissor
:   Federació Valenciana de Municipis i Províncies

Tipus de document
:   Anunci

Descriptors 

:   * immigració
    * administració local
    * integració social
    * suport econòmic
    * integració dels migrants
    * ajuda pública

CONVOCATÒRIA de 7 de novembre de 2009, de la Federació Valenciana de Municipis i Províncies, d'ajudes a les entitats locals valencianes per al desenrotllament d'actuacions d'acollida i integració de persones immigrants així com de reforç educatiu, durant l'exercici 2009. [2009/12595]
La Generalitat Valenciana té entre els seus objectius prioritaris, la protecció i l'ajuda d'aquells sectors que requerixen una especial cura i atenció. Per això, es tendix a establir els mitjans idonis i necessaris que coadjuven a aconseguir una adequada integració social.
Per mitjà de la subscripció d'un Protocol pel qual es prorroga per a l'any 2009 el Conveni de col·laboració subscrit el 6 d'octubre de 2005, entre el Ministeri de Treball i Assumptes Socials i la Generalitat per al desenrotllament d'actuacions d'acollida i integració de persones immigrants així com de reforç educatiu, la duració del qual és fins al 31 de desembre de 2009 i que incorpora com a part d'este el Pla d'Acció de la Comunitat Valenciana 2009, redactat de conformitat amb els eixos d'actuació del «Marc de cooperació per a la gestió del Fons de Suport a l'Acollida i la Integració d'Immigrants així com el seu Reforç Educatiu». Eixos i mesures del Pla d'Acció de total aplicació al present conveni.
La Llei 5/1997 de 25 de juny, per la qual es regula el sistema de Servicis Socials en la Comunitat Valenciana, disposa en l'article 5, que l'administració de la Generalitat, a través de la Conselleria competent coordinarà les actuacions de les distintes Administracions i de la iniciativa privada que desenrotllen funcions d'interés social propiciant quants convenis de col·laboració siguen convenients per al compliment adequat dels objectius legalment previstos.
Que la Conselleria de Solidaritat i Ciutadania, d'acord amb el que establix el Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, té assignades les competències en matèria d'immigració, participació ciutadana i cooperació al desenvolupament, sent el màxim òrgan encarregat de la direcció i execució de la política del Consell en les dites matèries.
La Federació Valenciana de Municipis i Províncies, Entitat sense ànim de lucre, que té entre els seus fins promoure, executar i prestar suport a les iniciatives dirigides a millorar la qualitat de vida dels habitants de les entitats locals que la integren.
Les entitats locals són competents en la prestació de servicis socials, d'acord amb el que disposa l'art. 25.2.k de la Llei 7/1985, de 2 d'abril, reguladora de les Bases de Règim Local.
Les associacions d'Entitats Locals, en l'àmbit propi de les seues funcions, podran celebrar convenis amb les distintes Administracions Públiques, d'acord amb el que disposa la Disposició Addicional Quinta de la Llei 7/1985, de 2 d'abril, reguladora de les Bases de Règim Local.
Per tot el que s'exposa i sobre la base del «Conveni de Col·laboració subscrit entre la Conselleria de Solidaritat i Ciutadania i la Federació Valenciana de Municipis i Províncies per al desenrotllament d'actuacions d'acollida i integració de persones immigrants així com de reforç educatiu» que es fonamenta en la necessitat de recolzar la participació de les entitats locals en la promoció d'actuacions que afavorisquen la integració de la població immigrant en els municipis de residència o treball, durant l'exercici 2009.
Els eixos d'actuació són els referits a: acollida, educació, ocupació, habitatge, servicis socials, salut, infància i joventut, igualtat de tracte, dona, participació, sensibilització i codesenvolupament, amb una dotació pressupostària total de nou milions dos-cents cinquanta-sis mil cinc-cents tres euros amb seixanta cèntims, (9.256.503,60 euros) amb càrrec a l'aplicació pressupostària 99.47.24.9669.202.52.8, línia de subvenció Q44207740, dels Pressupostos de la Generalitat per a l'any 2009 en virtut del qual es convoquen les següents ajudes econòmiques que s'expressen a continuació.
BASES DE LA CONVOCATÒRIA
Primera. Objecte
Cofinançament del cost de les actuacions de les entitats locals en l'àmbit territorial de la Comunitat Valenciana destinades a promoure l'acollida, la integració i el reforç educatiu de les persones immigrants durant l'exercici 2009.
Segona. Beneficiaris
Les entitats locals de la Comunitat Valenciana que formen part de la Federació Valenciana de Municipis i Províncies (FVMP), i que promoguen l'acollida i la integració dels immigrants així com el seu reforç educatiu.
Tercera. Requisits de les entitats beneficiàries
Podran ser beneficiàries de les subvencions establides en el present conveni les entitats locals de la Comunitat Valenciana que formen part de la FVMP i que complisquen els requisits següents:
1. Que l'entitat local tinga més d'un 5% de població immigrant empadronada a data 01/01/2008 en el territori del seu àmbit d'actuació.
2. Que l'entitat local dispose de Pla d'Immigració, en el territori del seu àmbit d'actuació.
3. Que l'entitat local tinga un servici permanent d'atenció als immigrants (servicis de traducció, orientació, mediació, informació, etc).
4. Que l'entitat local cofinançe el projecte d'actuació atenent als percentatges següents:
- 10% de cofinançament si té censats menys de 20.000 habitants.
- 20% de cofinançament si té censats més de 20.000 habitants i menys de 100.000.
- 30% de cofinançament si té censats més de 100.000 habitants.
En tot cas, la FVMP finançarà els projectes d'actuació de les entitats locals valencianes, tenint com a límit màxim allò que s'ha estipulat en el conveni subscrit entre la FVMP i la Conselleria de Solidaritat i Ciutadania.
Quarta. Contingut i programes d'actuacions a desenrotllar per les entitats locals
Les actuacions concretes que es duguen a terme han d'estar emmarcades dins de les establides en el Marc de Cooperació sobre el qual s'elabora el Pla d'Acció de la Comunitat Valenciana.
Cada actuació haurà de contemplar, almenys, els aspectes següents: contingut de l'actuació, nombre i tipologia dels beneficiaris, forma d'execució, cost i finançament i indicadors de resultat.
Els eixos d'actuació són els referits en l'annex informatiu que s'adjunta.
Específicament, es dedicarà com a mínim la quantitat de 985.311,60 € del total assignat en este conveni al desenrotllament d'actuacions de reforç educatiu incloses en l'eix d'educació, les mesures prioritàries de la qual es troben incloses en l'Annex informatiu que s'adjunta.
Quinta. Procediment de concessió
Les sol·licituds presentades per part de les entitats locals es dirigiran a la FVMP i en esta es farà constar, almenys, el percentatge de cofinançament del projecte d'actuació.
A la sol·licitud s'acompanyarà un pla d'actuació, emmarcat dins dels eixos i mesures que s'arrepleguen en el Marc de Cooperació per a la gestió del Fons de Suport a l'Acollida i la Integració d'Immigrants així com el seu Reforç Educatiu de l'any 2009 que forma part del Protocol pel qual es prorroga per a l'any 2009 el Conveni de col·laboració subscrit el 6 d'octubre de 2005, entre el Ministeri de Treball i Assumptes Socials i la Generalitat.
Una vegada presentades les sol·licituds, la FVMP serà l'encarregada de revisar la documentació presentada, i d'ofici, acordarà totes les actuacions necessàries per a la determinació, coneixement i comprovació de les dades en virtut de les quals ha de pronunciar-se resolució.
El secretari general de la FVMP, atenent a les sol·licituds presentades, i d'acord amb els criteris i requisits establits, elaborarà una proposta motivada de resolució amb l'aprovació o denegació de les sol·licituds plantejades i l'assignació de quantitats a cada una d'estes; i la traslladarà a la Direcció General d'Immigració perquè siga informada.
Una vegada demanat l'informe citat, elevarà la proposta a l'òrgan competent per a la seua resolució, que serà la Presidència de la FVMP.
Sexta. Criteris per a la valoració de les propostes d'actuació
Per a la valoració dels projectes d'actuació presentats per les entitats locals sol·licitants, es tindrà en compte els criteris següents:
Els criteris de valoració seran, almenys, els següents:
1) Població total empadronada del municipi, per referència a les dades oficials de l'INE a 1 de gener de 2008 i població i percentatge de població estrangera extracomunitària, que haurà de suposar un 16% de la puntuació total.
2) Població total empadronada del municipi, per referència a les dades oficials de l'INE a 1 de gener de 2008 i població i percentatge de població estrangera, que haurà de suposar un 5% de la puntuació total.
3) Propostes d'actuacions que hagen sigut subvencionades l'any anterior i la continuïtat del qual s'estime convenient, que haurà de suposar un 6% de la puntuació total.
4) Nombre total de places d'allotjament que es posen a disposició per mitjà de les actuacions proposades i qualitat del servici previst en totes aquelles actuacions que s'incloguen dins de l'eix d'acollida, que haurà de suposar un 19% de la puntuació total.
5) Nombre total d'usuaris i qualitat del servici en les propostes corresponents a la resta dels eixos previstos, que haurà de suposar un 10% de la puntuació total.
6) Recursos humans especialitzats destinats al funcionament de les Agències AMICS, que haurà de suposar un 10% de la Puntuació total.
7) Proposta d'activitats en matèria de sensibilització i no discriminació i igualtat de tracte per origen racial o ètnic en el contingut dels projectes, que deurà suposa un 12% de la puntuació total.
8) Transversalitat de gènere en les actuacions proposades, que haurà de suposar un 10% de la puntuació total.
9) Qualitat global dels projectes, que haurà de suposar un 12% de la puntuació total.
Basant-se en este barem, l'òrgan competent valorarà els projectes, i els puntuarà, establint un orde de major a menor puntuació, i a continuació establirà la subvenció a distribuir per cada punt de valoració, confeccionant un llistat amb els imports totals de les subvencions a distribuir.
Sèptima. Obligacions de les entitats locals
1. Realitzar les accions que fonamenten la concessió de l'ajuda.
2. Acreditar davant de la FVMP la realització de l'activitat subvencionada.
3. No alterar la finalitat de la subvenció i complir quantes obligacions establix la legislació vigent per als perceptors de fons públics.
4. Fer constar en tota la informació o documentació que s'oferisca sobre les actuacions subvencionades que estes es realitzen en el marc del Conveni de col·laboració entre el Ministeri de Treball i Immigració, i la Generalitat.
5. Comunicar a l'entitat concedent l'obtenció de subvencions o ajudes per a la mateixa finalitat, procedent de qualssevol administracions o ens públics o privats, tan prompte com es conega i, en tot cas, amb anterioritat a la justificació de l'aplicació donada als fons percebuts.
6. Facilitar la inspecció i el control de la Conselleria de Solidaritat i Ciutadania, i en particular de la Direcció General d'Immigració, a fi de conéixer qualsevol aspecte de l'activitat Objecte de la subvenció.
7. El sotmetiment a les actuacions de control financer que corresponen a la Intervenció General de la Generalitat en relació amb la subvenció concedida.
8. Justificar davant de la FVMP el gasto realitzat per mitjà de la presentació d'una certificat del gasto realitzat, indicant les dades de quantia per concepte de gasto i del cofinançament, subscrita per l'interventor/a de l'entitat local i amb el vistiplau del seu president. El certificat guardarà relació amb els eixos prioritaris del Marc de Cooperació proposat pel Ministeri de Treball i Immigració per a la subvenció de les activitats d'acollida i integració d'immigrants i de reforç educatiu que es desenrotllen des de les entitats locals, així com amb les distintes mesures previstes en els dits eixos.
9. Acreditar davant de l'entitat concedent, per mitjà de la presentació d'una memòria final, d'acord amb el model establit com a Annex 9. Dita «Memòria» haurà d'incloure necessàriament com a part integrant d'esta una relació individualitzada de les persones ateses, en relació amb l'objecte del conveni.
10. Acreditar, per mitjà de declaració responsable, que no està incursa en cap prohibició per a obtindre la condició de beneficiari, de les assenyalades en l'article 13 de la Llei 38/2003, de 17 de novembre, General de Subvencions així com de no ser deutor de la Generalitat per reintegrament de subvencions, d'acord amb el que preveu l'article 25 del Reial Decret 887/2003, de 17 de novembre, General de Subvencions.
11. Les altres previstes en l'article 14 de la Llei 38/2003, General de Subvencions.
Octava. Explotació de la informació i difusió
La difusió que es duga a terme sobre les actuacions objecte d'este conveni, ja siga a través de material imprés o de qualsevol altre suport divulgatiu haurà de mencionar que estes s'efectuen sobre la base del conveni de col·laboració entre el Ministeri de Treball i Immigració i la Generalitat, així com del present conveni.
En tots els materials elaborats per a donar publicitat a les actuacions realitzades en el marc del present conveni apareixeran clarament els logotips de les entitats firmants, a saber, la Generalitat Valenciana, la FVMP, així com el del Ministeri de Treball i Immigració.
Novena. Lloc de presentació de la instància i documentació
Hauran d'ajustar-se al model que s'adjunta, i hauran de presentar-se, en el Registre General de la Federació Valenciana de Municipis i Províncies, en 46305-València, C/ Guillem de Castro núm. 46- 1º, acompanyada de la documentació següent:
a) Model de sol·licitud.
b) Certificat del Secretari/a de l'entitat local, amb el vistiplau del/de la president/a de la mateixa, de que complix els requisits que se sol·liciten en estes bases de convocatòria per a la concessió de les ajudes, segons model de l'ANNEX 1.
c) Pla d'actuació dels Eixos i en quines Mesures desenrotllarà les seues actuacions l'entitat local sol·licitant. ANNEX 2.
d) Certificat del/de la Secretari/a de l'entitat local, amb el vistiplau del/del seu president/a, acreditant la realització de les actuacions subvencionades, segons model de l'ANNEX 3.
e) Certificat del/de la interventor/a de l'entitat local, amb el vistiplau del/del seu president/a, justificant el gasto realitzat, indicant les dades de quantia per concepte de gasto i especificant el percentatge de cofinançament depenent de la població censada en el seu municipi, ANNEX 4.
f) Declaració responsable de conformitat a la Llei 38/2003 General de Subvencions i Reial Decret 887/2006 Reglament de la Llei General de Subvencions, ANNEX 5.
g) Comunicació a la Federació Valenciana de Municipis i Províncies sobre l'obtenció de subvencions o ajudes per a la mateixa finalitat procedents de qualsevol administració o ens públics o privats, ANNEX 6.
h) Coincidència amb les ajudes convocades per la FVMP destinades a entitats locals per al finançament dels servicis de suport a l'immigrant exercici 2009. DOCV núm. 6105 de 18.09.2008. ANNEX 7.
i) Criteris de valoració, ANNEX 8.
j) Memòria d'activitats de l'entitat, valorada i emmarcada dins dels Eixos que figuren en l'apartat 4 d'esta convocatòria, en el que cada una de les actuacions haurà de contemplar almenys els aspectes següents: contingut, beneficiaris, forma d'execució, cost i finançament. ANNEX 9.
Desena. Termini de Presentació
El termini improrrogable de presentació de la sol·licitud i de la documentació requerida finalitza el 18 de novembre de 2009.
La FVMP revisarà les sol·licituds perquè totes les dades exigits en la convocatòria figuren en l'expedient. Si la sol·licitud estiguera incompleta, la FVMP comunicarà a l'entitat sol·licitant les deficiències perquè siguen esmenades fins al 25 de novembre de 2009 com a data màxima, amb l'advertència que, si no ho feren, s'arxivarà l'expedient sense més tràmit.
La Memòria a què fa referència l'apartat i) de la base novena de les presents Bases haurà de presentar-se com a data límit el 31 de desembre de 2009 per remissió a la FVMP via e-mail fwgnu3815efeox@yezq.utn .Si la Memòria estiguera incompleta, la FVMP comunicarà a l'entitat sol·licitant les deficiències perquè siguen esmenades fins al 10 de gener del 2010 com a data màxima, amb l'advertència que, si no ho feren, s'arxivarà l'expedient sense més tràmit.
València, 7 de novembre de 2009.- La presidenta de la Federació Valenciana de Municipis i Províncies: Elena María Bastidas Bono.
ANNEX INFORMATIU
MESURES PRIORITÀRIES PER EIXOS D'ACTUACIÓ PREVISTES EN EL MARC DE COOPERACIÓ
I. EIX D'ACOLLIDA
a) Programes d'acollida que incloguen projectes d'introducció a la societat d'acollida, accions de derivació a servicis públics de caràcter general, ensenyament de la/les llengua/ües de la societat d'acollida i itineraris d'inserció.
b) Acollida de persones immigrants en situació de vulnerabilitat, incloent-hi allotjament i manutenció a més de les actuacions previstes en l'apartat anterior o altres requerides per la seua especial situació.
c) Programa d'acollida i atenció humanitària a persones immigrants procedents de Canàries, Ceuta i Melilla. (Després que abandonen els centres a què són derivats pel Ministeri de Treball i Immigració).
II. EIX D'EDUCACIÓ
a) Programes d'acollida educativa: informació, orientació i acompanyament per a l'accés i la integració en el sistema educatiu espanyol; prevenció de l'absentisme escolar.
b) Reforç educatiu: programes de suport i compensació educativa en centres escolars; aprenentatge de les llengües de la societat d'acollida; i reforç del sistema d'ajudes en l'àmbit escolar.
c) Promoció de l'educació cívica intercultural: recursos materials didàctics i pràctiques educatives que propicien la convivència intercultural; aprenentatge de les llengües i cultures d'origen.
d) Reforç de l'escolarització dels alumnes d'origen immigrant, en etapes escolars no obligatòries: educació infantil i educació post-secundària.
e) Foment d'actuacions coordinades entre els centres educatius i el seu entorn i d'activitats d'educació no formal i extracurricular.
f) Formació d'adults: aprenentatge de llengües; programes de transició de l'escola al treball i foment de la formació professional per a immigrants adults.
g) Formació de professionals en atenció i gestió de la diversitat en l'àmbit educatiu.
h) Transferència de coneixements i bones pràctiques.
III. EIX D'OCUPACIÓ
a) Suport a programes d'accés, manteniment i promoció en l'ocupació.
b) Reforç de la participació d'immigrants en les polítiques actives d'ocupació; itineraris integrats d'inserció soci laboral; i col·laboració amb entitats d'intermediació laboral.
c) Foment entre la població immigrant de la iniciativa empresarial i el treball per compte propi o treball associat (autoocupació, microcrèdits i economia social).
d) Informació i formació sobre prevenció de riscos laborals i promoció de la seguretat i salut en el treball.
e) Suport a programes de conciliació de la vida familiar i laboral.
f) Formació en interculturalitat dels professionals dels servicis públics d'ocupació i agents de desenvolupament local.
g) Transferència de coneixements i bones pràctiques.
IV. EIX DE VIVENDA
a) Informació i orientació sobre recursos d'allotjament en la fase d'assentament inicial i reforç de programes d'intermediació en el mercat de vivenda.
b) Suport a programes d'intervenció en entorns amb alta presència d'immigrants.
c) Suport a programes d'inserció de famílies immigrants en entorns amb escassa població, en el marc de projectes de desenvolupament local.
d) Formació en interculturalitat de professionals de la intermediació en el mercat immobiliari.
e) Transferència de coneixements i bones pràctiques.
V. EIX DE SERVICIS SOCIALS
a) Reforç dels recursos organitzatius i humans dels servicis socials d'atenció primària, a fi d'atendre els factors socioculturals de la població immigrant.
b) Programes de gestió de la convivència intercultural: mediació social i veïnal; gestió i prevenció de conflictes.
c) Suport a programes d'atenció integral a menors estrangers no acompanyats.
d) Formació de professionals en l'atenció a població de distints orígens i cultures i en mediació intercultural.
e) Transferència de coneixements i bones pràctiques.
VI. EIX DE SALUT
a) Suport a programes de promoció de la salut i assistència a les necessitats específiques de la població immigrant.
b) Formació del personal sanitari en l'atenció a la població de distints orígens i cultures, i en mediació intercultural.
c) Transferència de coneixements i bones pràctiques.
VII. EIX D'INFÀNCIA I JOVENTUT
a) Fomentar la participació social de xiquets i xiquetes i jóvens immigrants en el teixit associatiu infantil i juvenil, així com en programes de voluntariat i impulsar la creació d'espais i projectes a nivell local que faciliten la convivència intercultural.
b) Formació de professionals de l'àmbit de l'educació no formal (educadors de carrer, monitors de temps lliure, animadors i mediadors de joventut).
c) Transferència de coneixements i bones pràctiques.
VIII. EIX D'IGUALTAT DE TRACTE
a) Suport a programes de lluita contra la discriminació per motius d'origen racial o ètnic, en especial en l'accés a l'ocupació i en l'ocupació, educació, vivenda i salut, per a garantir la igualtat d'oportunitats.
b) Foment de programes d'atenció a les víctimes de discriminació.
c) Formació en igualtat de tracte i no discriminació per a empleats públics i responsables d'organitzacions.
d) Transferència de coneixements i bones pràctiques.
IX. EIX DE DONA
a) Suport a l'accés normalitzat de les dones immigrants en programes dirigits a població en general i a programes específics per a dones.
b) Actuacions dirigides a facilitar la integració social de les dones immigrants que es troben en una situació d'especial vulnerabilitat, en especial víctimes de violència de gènere, dones prostituïdes, i víctimes de la tracta de persones amb fins d'explotació sexual.
c) Formació de professionals de servicis d'atenció a immigrants incorporant la perspectiva de gènere.
d) Transferència de coneixements i bones pràctiques.
X. EIX DE PARTICIPACIÓ
a) Suport a les associacions d'immigrants destinades a la promoció de la integració i foment de la seua interacció amb la població autòctona.
b) Foment de la incorporació d'immigrants a organitzacions veïnals, escolars, esportives i d'oci, polítiques, sindicals, empresarials i professionals.
c) Suport a les iniciatives que fomenten el diàleg intercultural, la convivència i la participació ciutadanes.
d) Transferència de coneixements i bones pràctiques.
XI. EIX DE SENSIBILITZACIÓ
a) Accions que promoguen una millor comprensió dels processos i fenòmens migratoris, destaquen les seues aportacions i combaten prejuís i estereotips.
b) Actuacions dirigides a establir espais de trobada entre la població immigrant i l'autòctona, així com activitats de sensibilització dirigides a ambdós poblacions.
c) Suport a projectes que tinguen com a objecte la millora del tractament de la immigració per els mitjans de comunicació, en particular en l'àmbit local i regional.
d) Transferència de coneixements i bones pràctiques.
XII. EIX DE CODESARROLLO
a) Suport a actuacions i projectes de codesenvolupament que incloguen participació activa de les persones immigrants: orientació i informació sobre codesenvolupament; capacitació per a elaboració de projectes; i acompanyament per al seu desenrotllament.
b) Suport a programes de retorn voluntari de persones immigrants associat a projectes de reinserció laboral en origen.
c) Formació de professionals en matèria de codesenvolupament, en particular entre els col·lectius d'immigrants.
d) Transferència de coneixements i bones pràctiques.